22.11.2022
SL
Uradni list Evropske unije
L 302/7
2.19
„način polnjenja 4“ pomeni način polnjenja, kot je opredeljen v pododstavku 6.2.4 standarda IEC 61851-1, kadar je vozilo priključeno na EVSE, ki zagotavlja napajanje vozila z enosmernim tokom (z zunanjim polnilnikom) s komunikacijo med vozilom in polnilno postajo (prek signalnih/nadzornih vodnikov in/ali žičnih omrežnih vodnikov);
2.20
„signalni/kontrolni vtič“ pomeni vtič, namenjen za medsebojno povezovanje sestavnih delov EPS ali med EPS in lokalno pomožno opremo ter se uporablja v skladu z ustreznimi funkcionalnimi specifikacijami (npr. za največjo dolžino kabla, priključenega nanje).
Primeri vključujejo RS-232, univerzalno serijsko vodilo (USB), visokoločljivostni večpredstavnostni vmesnik (HDMI), standard IEEE 1394 („FireWire“).
Za vozilo v načinu polnjenja to vključuje signal krmilnega vmesnika, tehnologijo komunikacije po elektroenergetskih vodih (power-line communication – PLC), ki se uporablja na signalnem vodniku krmilnega vmesnika CAN;
2.21
„žični omrežni vtič“ pomeni vtič za povezavo prenosov glasu, podatkov in signalizacije, namenjen za medsebojno povezovanje široko razpršenih sistemov z neposredno povezavo s komunikacijskim omrežjem za enega ali več uporabnikov.
Primeri teh so CATV, PSTN, ISDN, xDSL, LAN in podobna omrežja.
Ta vtič lahko podpira zaslonjene ali nezaslonjene kable in lahko prenaša tudi izmenični ali enosmerni tok, če je to sestavni del telekomunikacijske specifikacije;
2.22
„asimetrično umetno omrežje“ pomeni omrežje, ki se uporablja za merjenje (ali induciranje) asimetričnih napetosti (običajni način) na neoklopljenih simetričnih signalnih (npr. telekomunikacijskih) vodnikih, medtem ko se zavrne simetrični signal (diferencialni način).
To omrežje se vstavi v komunikacijske/signalne vode vozila v načinu polnjenja, da se zagotovi specifična obremenitvena impedanca in/ali ločitev (npr. med komunikacijskimi/signalnimi vodi in električnim omrežjem).
Asimetrično umetno omrežje se v tem pravil­ niku uporablja tudi za simetrične vodnike;
2.23
„umetno omrežje za polnjenje z enosmernim tokom“ pomeni omrežje, vstavljeno v visokonapetostni enosmerni vod vozila v načinu polnjenja, ki v danem frekvenčnem območju zagotavlja določeno impe­ danco obremenitve in ki lahko vozilo izolira od visokonapetostne polnilne postaje z enosmernim tokom v tem frekvenčnem območju;
2.24
„umetno napajalno omrežje“ pomeni, da zagotavlja določeno impedanco EPS pri radijskih frekvencah, spaja napetost motenj z merilnim sprejemnikom in ločuje preizkuševalno vezje od napajalnega omrežja.
Obsta­ jata dve osnovni vrsti umetnega napajalnega omrežja, V-omrežje, ki spaja nesimetrične napetosti, in deltaomrežje, ki spaja simetrične in asimetrične napetosti ločeno.
Izraza „omrežje, vstavljeno v napajalne vodnike, ki zagotavlja določeno impedanco“ (Line Impedance Stabilization Network – LISN) in „V-omrežje“ se uporabljata kot sopomenki.
Omrežje, vstavljeno v električno omrežje vozila v načinu polnjenja, ki v danem frekvenčnem območju zagotavlja določeno obremenitveno impedanco in ki vozilo izolira od elek­ tričnega omrežja v navedenem frekvenčnem območju;
2.25
„preizkuševališče na prostem“ je podobno preizkuševalnemu območju na prostem, kot je določeno v CISPR 16, vendar ozemljitvena plošča ni potrebna in obstajajo dimenzijske spremembe.
3.
Vloga za podelitev homologacije
3.1
Homologacija tipa vozila
3.1.1
Vlogo za podelitev homologacije tipa vozila glede na njegovo elektromagnetno združljivost predloži proiz­ vajalec vozila.
3.1.2
Vzorec opisnega lista je prikazan v Prilogi 2A.
3.1.3
Proizvajalec vozila sestavi seznam vseh ustreznih električnih/elektronskih sistemov ali podsklopov vozila, oblik karoserije, variacij pri materialu karoserije, splošnih namestitev kablov, različic motorja, izvedenk z volanom na levi/desni strani in različic medosne razdalje.
Pomembni so tisti električni/elektronski sistemi ali podsklopi vozila, ki lahko oddajajo precejšnje širokopasovno ali ozkopasovno sevanje, in/ali tisti, ki so povezani s funkcijami vozila, povezanimi z odpornostjo (glej odstavek 2.12), ter tisti, ki zagotavljajo priklopne sisteme za polnjenje sistema za shranjevanje energije z možnostjo ponovnega polnjenja.
3.1.4
Proizvajalec in homologacijski organ s tega seznama sporazumno izbereta vzorec tipa vozila, ki ga je treba homologirati.
Izbira vozila temelji na električnih/elektronskih sistemih, ki jih nudi proizvajalec.
S tega seznama se lahko izbere eno ali več vozil, če proizvajalec in homologacijski organ soglašata, da so vključeni različni električni/elektronski sistemi, ki utegnejo v primerjavi s prvim vzorčnim vozilom bistveno vplivati na elektromagnetno združljivost vozila.